Document ID: 32006D0285

KOMISIJAS LĒMUMS
(2006. gada 12. aprīlis),
ar ko groza Lēmumu 2003/135/EK EK attiecībā uz cūku mēra apkarošanas plāna pagarināšanu un savvaļas cūku ārkārtas vakcinēšanu pret klasisko cūku mēri dažās Ziemeļreinas-Vestfāles un Reinzemes-Pfalcas federālās zemes daļās un šo plānu izbeigšanu citās Reinzemes Pfalcas daļās (Vācijā)
(izziņots ar dokumenta numuru K(2006) 1531)
(Autentisks ir tikai teksts vācu valodā)
(2006/285/EK)
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 2001. gada 23. oktobra Direktīvu 2001/89/EK par Kopienas pasākumiem klasiskā cūku mēra kontrolei (1) un jo īpaši tās 16. panta 1. punktu un 20. panta 2. punktu,
tā kā:
(1)
Komisijas 2003. gada 27. februāra Lēmums 2003/135/EK, ar ko apstiprina klasiskā cūku mēra apkarošanas plānu un savvaļas cūku ārkārtas vakcināciju pret klasisko cūku mēri Vācijas federālajās zemēs - Lejassaksijā, Ziemeļreinā-Vestfālenē, Reinzemē-Pfalcā un Sārzemē (2), tika pieņemts ka viens no pasākumiem klasiskā cūku mēra apkarošanā.
(2)
Vācija ir informējusi Komisiju, ka klasiskais cūku mēris dažās Ziemeļreinas-Vestfālenes daļās ir arī savvaļas cūkām. Tāpat Vācija apliecinājusi, ka klasiskā cūku mēra apkarošanas plāni un savvaļas cūku ārkārtas vakcinēšanas plāns pret klasisko cūku mēri ir paplašināti, lai iekļautu šīs daļs un arī dažas Reinzemei-Pfalcai pieguļošas daļas.
(3)
Vācija ir arī informējusi Komisiju, ka situācija ar klasisko cūku mēri dažās Reinzemes-Pfalcas daļās ir ievērojami uzlabojies un ka klasiskā cūku mēra apkarošanas plāni, kā arī savvaļas cūku ārkārtas vakcinēšanas plāni pret klasisko cūku mēri šajās daļās vairs nav nepieciešami.
(4)
Tādēļ attiecīgi jāgroza Lēmums 2003/135/EK.
(5)
Šajā lēmumā paredzētie pasākumi ir saskaņā ar Pārtikas aprites un dzīvnieku veselības pastāvīgās komitejas atzinumu,
IR PIEŅĒMUSI ŠO LĒMUMU.
1. pants
Lēmuma 2003/135/EK pielikumu aizstāj ar šā lēmuma pielikuma tekstu.
2. pants
Šis lēmums ir adresēts Vācijas Federatīvajai Republikai un Francijas Republikai.
Briselē, 2006. gada 12. aprīlī

Labels: 0
18
20
6